Document ID: /roh_data/filtered/fineweb-2-filterrobots_roh.jsonl.gz/61983

Il nov indriz da far naiv vegn a nizzegiar l’aua dal reservuar existent sur la baselgia da Son Martegn. Gist dasperas il reservuar vegn installà ina tur cun in ventilatur che po sfradentar l’aua, uschia ch’ils chanuns da far naiv pon lavurar pli effizient. Sco quai che Lothar Künzli, il manader da la scola da skis da Savognin di, saja l’investiziun necessaria per pudair garantir er en futur in manaschi en il paradis da skis per uffants a Savognin.
Cun automatisar l’indriz saja necessaria mo pli pauca lavur manuala. Cun ils novs chanuns da far naiv daventia er pussaivel da far naiv cun temperaturas pli autas, ed er giaja tut pli spert ch’enfin ussa. Plinavant saja da quintar da duvrar 1/3 pli pauca energia ch’enfin qua cun ils indriz moderns.